open-index/open-wikipedia-markdown huggingface dataset:
Fatima Verwijnen

**Fatima Verwijnen** (s. Tampere) on suomalainen diversiteettikonsultti, työelämävalmentaja ja ihmisoikeusaktivisti. 

Verwijnen puhuu rakenteellisesta rasismista työelämässä ja kouluttaa yrityksiä siitä, miten työelämästä voi tehdä vähemmistöille avointa. Oppilaitoksissa hän luennoi maahanmuuttajataustaisille nuorille.  

Verwijnen nostaa sosiaalisen median tileillään aktiivisesti esiin rasismia, feminismiä ja vähemmistöjen oikeuksia. Hän on ollut Iltalehden kolumnisti.

Verwijnenistä tuli aktivisti 12-vuotiaana. Hän on yksi Silakkaliikkeen perustajista. Silakkaliike sai inspiraationsa Italian Sardiinit-liikkeestä, joka on antifasistinen, populismin vastainen sekä ihmisoikeuksia puolustava liike kansalaisaktivismille.

Verwijnen on syntynyt ja asunut koko elämänsä Suomessa.

## Lähteet

## Aiheesta muualla
* "Mustan naisen täytyy todistella olevansa fiksu" Yle Podcast
* Aktivisti Fatima Verwijnen: "Me toivotaan, että tästä tulisi rasismin #metoo." Yle.fi
* Kuka luulet olevasi, Fatima Verwijnen GroteskiMagazine
* Fatima Verwijnen näkee itsenäistymisen oivaltamisena Punainen Risti
* Someaktivismi: hyväosaisten kumbaijaata vai portti oikeuden­mukaisempaan maailmaan? Amnesty.fi
* Silakkaliikkeen Fatima Verwijnenistä tuli aktivisti 12-vuotiaana Ilmastotoiminta.fi
* Podcast: Aktivismi alkaa oman ajattelun muuttamisesta, Maailma kylässä 4.5.2021
* Oikeistopopulismiin kyllästyneiden Silakkaliike avaa vastarinnan koko kansalle, Voima.fi
* Taiteen hiljaiset sopimukset – Vieraana Fatima Verwijnen Radio Helsinki
* Mikä on Silakat-liike? Yle.fi
* "Finländarna är obekväma med människor som inte har vit hud", Hbl.fi 5.12.2020
* Fatima Verwijnen: Työ rasismia vastaan on vasta alussa Mun Oulu 31.8.2021
* Digivaikuttamisen keinot, Ydin-lehti
* Mikä meitä vaivaa? Jakso 76.1: Antirasismi ja hankala some w/ Fatima Verwijnen Supla.fi
Klára Rajnai

**Klára Rajnai** (s. 21. helmikuuta 1953 Budapest) on unkarilainen ratameloja ja olympiamitalisti.

Rajnai edusti Unkaria Montrealin kesäolympialaisissa 1976, joissa hän saavutti hopeaa yhdessä Anna Pfefferin kanssa 500 metrin kajakkikaksikossa sekä pronssia 500 metrin kajakkiyksikössä. Rajnai saavutti Belgradissa 1975 MM-pronssia 500 metrin kajakkinelosessa sekä Duisburgissa 1979 MM-pronssia 500 metrin kajakkiyksikössä.

Rajnai edusti Ferencvárosi TC -seuraa. Hän on pituudeltaan 173-senttimetrinen ja painaa 64 kilogrammaa.

## Lähteet
Marie Duplessis

**Marie Duplessis**, alkuperäiseltä nimeltään **Alphonsine Rose Plessis** (15. tammikuuta 1824 - 3. helmikuuta 1847) oli ranskalainen kurtisaani ja monen varakkaan ja merkittävän miehen rakastajatar. Kun Alexandre Dumas nuorempi kirjoitti teoksensa *[[Kamelianainen]]*, oli Duplessis sen päähenkilön esikuva. Giuseppe Verdi sävelsi teoksesta oopperan. Se mitä hänestä tiedetään pohjautuu lähinnä *Kamelianainen*-romaaniin ja aikalaiskertomuksiin.   
## Elämänvaiheita
Tuleva Kamelianainen syntyi köyhyyteen. Hänen äitinsä, joka oli maalaistalon tytär uskoi Marin Plessisin lupauksia ja avioitui hänen kanssaan. Mies osoittautui väkivaltaiseksi alkoholistiksi. Kylän asukkaat joutuivat tulemaan apuun, kun isä pahoinpiteli perhettään. Myös viranomaiset puuttuivat asioihin, kun epäiltiin, että isä yrittää myydä tyttärensä maksaakseen velkansa. 

Duplessis muutti 15-vuotiaana Pariisiin ja pääsi töihin vaateliikkeeseen. Hän herätti jo pian huomiota kauneudellaan. 16-vuotiaana hänet nähtiin varakkaiden miesten seurassa ja he maksoivat hänelle siitä, että hän seurustelisi heidän kanssaan. Duplessis opetteli lukemaan ja kirjoittamaan ja ryhtyi seuraamaan politiikkaa, jotta voisi keskustella miesten kanssa. Hän laittoi nimensä eteen liitteen Du vaikuttaakseen aateliselta.  

Duplessis piti salonkia, josta tuli erittäin suosittu. Hänen salongissaan kävivät ajan kuuluisuudet keskustelemassa ajankohtaisista asioista ja nauttimassa virvokkeita. Alexandre Dumas nuoremmalla oli suhde Duplessisin kanssa ja uskotaan, että hän oli myös Franz Lisztin rakastajatar. 

Duplessis sairastui tuberkuloosiin ja kuoli vain 23-vuotiaana. Hänen kuolinvuoteensa vieressä istuivat aviomies kreivi Édouard de Perregaux ja rakastaja, diplomaatti Gustav Ernst von Stackelberg. Lyhyen elämänsä aikana Duplessis sai maineen älykkäänä ja huomaavaisena rakastajattarena. Hänellä oli velkoja ja niiden kattamiseksi hänen irtaimistonsa huutokaupattiin. Hänen hautajaisiaan seurasi satoja ihmisiä.   
## Viitteet
Helén Kurri

**Helén Kurri** (s. Karlsson 24. huhtikuuta 1961 Vimmerby, Ruotsi) on suomalainen toimittaja, joka toimii Östnyland-lehden uutispäällikkönä ja päätoimittajana.

Helén Kurri aloitti ruotsinkielisen KSF Media-mediatalon toimittajana Östra Nyland-lehdessä 2008. Kun Loviisassa ilmestynyt Östra Nyland 2015 yhdistettiin porvoolaisen Borgåbladet-lehden kanssa, Helén Kurri nimitettiin pian uuden Östnyland-lehden päätoimittajaksi vuonna 2016.

Ruotsissa syntynyt Helén Kurri on koulutukseltaan valtiotieteen kandidaatti. Hän opiskeli toimittajaksi Helsingin yliopiston Svenska social- och kommunalhögskolanissa vuosina 1987–1992. Tämän jälkeen hän on työskennellyt toimittajana Ylessä 1992–2004 sekä freelancetoimittajana 2004–2008.

Helén Kurrin aviomies on media- ja kirja-alan johtotehtävissä toiminut ekonomi Raimo Kurri (s. 1953).

## Lähteet
Domaszowice (kunta)

**Domaszowice** on maalaiskunta Namysłówin piirikunnassa Puolassa. Sen väkiluku oli vuoden 2019 lopussa 3&nbsp;569. Kunnan hallintokeskus on Domaszowicen kylä.

Domaszowicen kunnan kylät ovat Domaszowice, Dziedzice, Gręboszów, Stary Gręboszów, Sułoszów, Nowa Wieś, Polkowskie, Siemysłów, Strzelce, Wielołęka
Włochy, Woskownice Górne sekä Zofijówka. Sen pinta-ala on 113,86&nbsp;neliökilometriä. Tärkeimmät kunnan aluetta halkovat liikenneyhteydet ovat Namysłówista Rudnikiin kulkeva valtatie 42 ja Kaletystä Wrocławiin kulkeva rautatielinja 143. Domaszowice rajautuu Namysłówin, Wołczynin, Świerczówin, Pokójin ja Rychtalin kuntiin.

Domaszowicen kunnan pinta-alasta noin 64&nbsp;prosenttia on maatalouskäytössä ja noin 28&nbsp;prosenttia metsää ja metsämaata. Sen etelä- ja keskiosat sijaitsevat Oleśnican tasangolla ja pohjoisosa Wieruszówin kukkuloilla. Maasto madaltuukin kaikkialla kunnassa pohjoisesta etelään mentäessä.

Vuoden 2019 joulukuussa 51,3&nbsp;prosenttia Domaszowicen kunnan asukkaista oli naisia ja 48,7&nbsp;prosenttia miehiä. Alle 18-vuotiaat muodostivat kunnan väestöstä 17,9&nbsp;prosenttia, työikäiset 60&nbsp;prosenttia ja eläkeikäiset 22,1&nbsp;prosenttia. Väestön keski-ikä oli 41,3&nbsp;vuotta.

## Lähteet

## Aiheesta muualla

* Gmina Wiejska Domaszowice Opolen tilastokeskus.
Le Mansin katedraali

**Le Mansin katedraali** () sijaitsee Le Mansin kaupungin keskustassa Ranskassa. Kirkko on omistettu Le Mansin pyhälle Julienille. Katedraalin rakentaminen aloitettiin 1000-luvulla, ja se valmistui 1400-luvulla.

## Arkkitehtuuri
Le Mansin katedraali on arkkitehtuuriltaan yhdistelmä romaanista ja goottilaista tyyliä. Katedraali koostuu päälaivasta, kuorista, jonka holvin korkeus on 34 metriä, sekä kuorin ulkopuolella olevista kolmestatoista säteittäisestä kappelista.

## Kirkon sisustus

### Muusikkoenkelit
Katedraalin holviin on maalattu neljäkymmentäseitsemän enkeliä erilaisten soittimien kanssa. Enkelit on maalattu 1400-luvulla, mikä antaa mahdollisuuden tutkia maalauksista keskiaikaisia musiikki-instrumenttejä. Taidemaalari Jean de Brugesin muusikkoenkelit ovat säilyttäneet kirkkaat värinsä nykypäivään saakka.

### Haudat
Katedraalissa on useita loisteliaita hautoja. Diplomaatti Guillaume du Bellayn haudan teki kuvanveistäjä Pierre Bontemps. Guillaume du Bellayn hautajaiset oli ensimmäinen kerta, kun runoilijaryhmä Plejadi kokoontui.

### Patsaat
Sisätiloissa on useita Gervais Delabarren ja Charles Hoyaun 1600-luvulla valmistamia terrakottaveistoksia.

### Urut
Katedraalin urut on valmistunut vuonna 1519, ja suunnitellut arkkitehti Simon Hayneufvren.

### Lasimaalaukset
Katedraalissa voi nähdä lasimaalauksen kehityksen 1000-luvulta aina meidän aikoihimme asti. Lasimaalaus nimeltään "Ylösnousemus" on tehty 1000-luvun lopulla tai 1100-luvun alussa. Se on vanhin uskonnollisessa rakennuksessa säilynyt lasimaalaus.


Tiedosto:Le_Mans_-_Cathedrale_St_Julien_int_02.jpg|Muusikkoenkelit
Tiedosto:Sarthe_Le_Mans_Cathedrale_Saint-Julien_Chapelle_Des_Fonts_Tombeau_Du_Bellay_17052012_-_panoramio.jpg|Guillaume du Bellayn hauta
Tiedosto:Le_Mans_(72)_Cathédrale_Saint-Julien_-_Intérieur_-_Statue_de_Sainte-Cécile_-_01.jpg|Charles Hoyaun veistos
Tiedosto:LeMansAscension_1.jpg|Ylösnousemus


## Lähteet

## Aiheesta muualla
Rosa Florián

**Rosa Madeleine Florián Cedrón** (s. 18. toukokuuta 1969 Cajamarcan) on perulainen poliitikko. Hän on Cajamarcan aluetta kongressissa vuosina 2006 – 2011 edustanut kongressiedustaja. Florián kuuluu *Kansallisen Yhtenäisyys-* puolueeseen. Hän myös toiminut Contumazan kaupunginjohtajana.

## Lähteet
Milja Köpsi

**Milja Köpsi** (s. 23. syyskuuta 1976) on suomalainen teknologia-alan vaikuttaja ja Software Finland ry:n Mimmit koodaa -ohjelman vetäjä. 

Vuonna 2018 käynnistetty Mimmit koodaa järjestää ohjelmisto- ja teknologia-alasta kiinnostuneille naisille koulutusta ja työpajoja, joiden avulla naisia kannustetaan IT- ja teknologia-alan urille tuomaan toimialalle lisää diversiteettiä ja osaamista.    

Ohjelma sai vuonna 2019 EU:n tasa-arvopalkinnon, minkä lisäksi se valittiin Euroopan unionin Erasmus-ohjelmassa benchmark-esikuvaksi siitä, miten naisten suuntautumista teknologia-aloille voidaan edistää konkreettisesti.   

Euroopan sosiaalirahasto (ESR) myönsi maaliskuussa 2021 Mimmit koodaa -ohjelmalle hankerahoituksen Pohjois-Karjalaan. Hankkeen tarkoituksena oli tuottaa paikallisesti räätälöityjä toimintoja kohderyhmälle yhdessä paikallisten yritysten ja toimijoiden kanssa. Hanke toteutti Pohjois-Karjalan maakuntaohjelmaa (POKAT 2021, painopisteenä koulutus ja osaaminen) tukemalla naisten kouluttautumista ja lisäämällä osaamista tulevaisuuden työtehtävissä. Hanke päättyi vuonna 2023.

Köpsin työ Mimmit koodaa-ohjelman parissa palkittiin vuonna 2020 Nordic Women In Tech -kilpailun ”Diversity Leader of the Year” -sarjassa.  Vuonna 2021 Köpsi valittiin vuoden Tivi-vaikuttajaksi sekä vuoden bisnesvaikuttajaksi. Köpsi on ollut vuosina 2019–2024 Tivin sadan ICT-vaikuttajan listalla.   

Vuonna 2023 Köpsi sai Tivia ry:n tunnustuksen työstään Suomen ICT-yhteisöjen rakentajana, kouluttajana ja avoimuuden edistäjänä.   

Vuonna 2024 Plan international luovutti vuoden tyttöpalkinnon Köpsille hänen pitkään jatkuneesta työstään tasa-arvon parissa teknologia-alalla. Kyseessä oli Suomen historian ensimmäinen Planin tyttöpalkinto. 

Loppukeväällä 2026 Köpsi vihitään LUT-yliopiston Kunniatohtoriksi: kyseinen arvonimi myönnetään kunnianosoituksena erityisen ansioituneelle henkilölle.  

Köpsi kuuluu Pohjois-Karjalan Kauppakamarin digivaliokuntaan ja työ- ja elinkeinoministeriön Tekoäly 4.0 -ohjausryhmään. 

## Palkinnot ja tunnustukset

# LUT-yliopiston Kunniatohtori, 2026 
# Vuoden 100 IT-vaikuttajaa, 2024 
# Plan Internationalin Tyttöpalkinto 2024
# Vuoden 100 IT-vaikuttajaa, 2023
# Tivia ry:n palkinto (tunnustus työstä Suomen ICT-yhteisöjen rakentajana, kouluttajana ja edistäjänä)
# Diversify - Blaze Inclusion Awards - Catalyst / Finland 2022 - Mimmit koodaa
# Vuoden IT-vaikuttaja 2021
# Bonfire, Vuoden Business Vaikuttaja 2021
# Nordic Women in Tech "Diversity Leader of the Year" 2020
# EU:n tasa-arvopalkinto, Euroopan Talous- ja sosiaalikomitea, 2019 - Mimmit koodaa. 
# Vuoden Mesoaja 2019 - Mimmit koodaa
# Vuosina 2019–2022 Tivin sadan ICT-vaikuttajan listalla.
# L'Ordine della Stella d'Italia ritariarvo työstä Rooman ja Italian kulttuurin ja matkailun hyväksi.

## Yksityiselämä
Köpsi  asuu Joensuussa. Aikaisemmin hän on asunut Vantaalla miniyksiössä. Köpsi on myös kertonut kokemastaan lähisuhdeväkivallasta Köpsi on kirjoittanut ja julkaissut verkossa toimivan Rooma-oppaan ja toiminut Iltalehden matkabloggaajana vuosina 2014–2019. 

## Lähteet
Kristine Elo

**Kristine Elo** (s. 23. joulukuuta 1945 Helsinki) on suomalainen elokuva- ja TV-lavastaja.

Kristine Elon isä oli teatteri- ja elokuvalavastaja Lasse Elo ja hänen veljensä
Lauri Elo on myös toiminut lavastajana.

Kristine Elo toimi lavastajana MTV3:ssa vuosina 1974–2001 ja hänen on lavastanut erityisesti useita Uuno Turhapuro -elokuvia.
__NOTOC__
## Elokuvalavastuksia
* Professori Uuno D.G. Turhapuro 1975
* Lottovoittaja UKK Turhapuro 1976
* Häpy Endkö? Eli kuinka Uuno Turhapuro sai niin kauniin ja rikkaan vaimon 1977
* Rautakauppias Uuno Turhapuro, presidentin vävy 1978
* Koeputkiaikuinen ja Simon enkelit 1979
* Tup akka lakko 1980
* Uuno Turhapuron aviokriisi 1981
* Uuno Turhapuro menettää muistinsa 1983
* Uuno Turhapuron muisti palailee pätkittäin 1983
* Lentävät luupäät 1984
* Uuno Turhapuro armeijan leivissä 1984
* Uuno Epsanjassa 1985
* Uuno Turhapuro muuttaa maalle 1986
* Uuno Turhapuro kaksoisagentti 1987
* Tupla-Uuno 1988 

## Lähteet
U – July 22

**U – July 22** (alkuperäiseltä nimeltään *Utøya 22. juli*, tunnetaan myös nimellä *Utøya: July 22*) on vuonna 2018 ensi-iltansa saanut Erik Poppen ohjaama norjalainen draamaelokuva. Elokuva pohjautuu vuonna 2011 tapahtuneeseen Utøyan verilöylyyn, mutta sen hahmot ovat fiktiivisiä. Elokuva on kuvattu yhdellä 90 minuutin mittaisella katkeamattomalla otolla, jossa Utøyan saaren heinäkuun 22. päivän tapahtumat toisinnetaan reaaliajassa Kaja-nimisen tytön näkökulmasta.

Ohjaaja Poppen suunnitelmat tehdä elokuva näistä tapahtumista herättivät laajaa keskustelua Utøyan verilöylyn kaltaisten traagisten tapahtumien dramatisoimisesta, erityisesti niin pian tapahtuneen jälkeen. Poppe suunnitteli elokuvansa tiiviissä yhteistyössä yli 40 saarelta selviytyneen kanssa, tavoitteenaan luoda mahdollisimman autenttinen ja puhtaasti uhrien näkökulman säilyttävä kokonaisuus. Iskujen tekijä nähdään elokuvassa vain kahdesti vilaukselta, etäältä kuvattuna.

## Vastaanotto

*U – July 22* sai ilmestyessään pääosin myönteisen vastaanoton. Elokuvasivusto Rotten Tomatoes ilmoittaa, että 83 prosenttia kriitikoista on antanut elokuvalle positiivisen arvostelun. Elokuvalehti *[[Episodi (lehti)|Episodi]]* antoi sille neljä tähteä viidestä, kutsuen sitä "karmaisevan tehokkaaksi" elokuvaksi, joka "jättää tyhjän olon, mutta se on todennäköisesti ollut tekijöiden päämääräkin". 

*[[Helsingin Sanomat|Helsingin Sanomien]]* elokuvakriitikko Anton Vanha-Majamaa puolestaan antoi elokuvalle kaksi tähteä viidestä; hän piti elokuvaa "inhottavana kokemuksena, jota on vaikea suositella kellekään". Vanha-Majamaan mukaan elokuva ei opeta katsojalle mitään uutta uhreista, selviytyjistä, iskun tekijästä saati sen vaikutuksista Norjan yhteiskuntaan. 

## Lähteet
Susanne Salmi

**Susanne Salmi** (s. 1992) on suomalainen toimittaja ja ''Ylioppilaslehden'' päätoimittaja 2018–2020. 

Nykyisin hän työskentelee toimittajan lisäksi *Helsingin Sanomien* feature-toimituksen tuottajana. Hän aloittaa *Helsingin Sanomien* Washingtonin-kirjeenvaihtajana syksyllä 2025.

Salmen ollessa päätoimittajana *Ylioppilaslehti* voitti useita journalismipalkintoja. Vuonna 2019 lehti tuplasi yritysvoittonsa.

Salmi valmistui humanististen tieteiden kandidaatiksi Turun yliopistosta vuonna 2014, ja sai Media-alan tutkimussäätiöltä 3500 euroa journalismin kesäopintoihin UC Berkeley -yliopistoon Kaliforniaan vuonna 2020. Sitä ennen Salmi on ollut opiskelijavaihdossa Washingtonin yliopistossa Seattlessa (2016) ja tehnyt viestintäharjoittelun Suomen Washingtonin-suurlähetystössä (2017).

Salmi on tehnyt toimittajan työtä uransa aikana muun muassa *[[Helsingin Sanomat|Helsingin Sanomille]]*, Ylelle, Otavamedialle ja *[[Kotiliesi|Kotiliedelle]]*, Turun ylioppilaslehti ''Tylkkäriin'' sekä Bassoradiolle, sekä työskennellyt freelancerina vuodesta 2013 alkaen. Salmi on profiloitunut erityisesti hitaan, aikakauslehtityyppisen journalismin tekijänä.

## Lähteet
Johanna Lammintakanen

**Johanna Lammintakanen** (4. maaliskuuta 1969 Virolahti) on suomalainen sairaanhoitaja ja filosofian tohtori, joka toimii Itä-Suomen yliopiston terveyshallintotieteen professorina.  

Lammintakanen opiskeli Kotkan terveydenhuolto-oppilaitoksessa sairaanhoitajaksi (1991). Hän jatkoi opintojaan Kuopion yliopistossa, ja valmistui ensin terveydenhuollon maisteriksi (1997) ja sitten filosofian tohtoriksi (2005). Hänen englanninkielinen väitöskirjansa (2005) käsitteli terveyspalvelujen priorisointia, terveydenhuollon päätöksenteko ja terveyspolitiikkaa. Tutkimus oli otsikoitu *Health care prioritisation : evolution of the concept, research and policy process*.  

Työurallan Lammintakainen on työskennellyt Kuopion yliopiston terveyshallintotieteen yliassistenttina (2004–2005) ja post doc -tutkijana (2006–2009). Yliopiston yhdistyttyä Itä-Suomen yliopistoksi, hän toimi sosiaali- ja terveysjohtamisen laitoksella terveyshallintotieteen määräaikaisena professorina (2010–2016). Vuoden 2017 alusta lähtien hän on ollut terveyshallintotieteen professori. Tämän ohella hän on ollut elokuusta 2013 lähtien sosiaali- ja terveysjohtamisen laitoksen johtaja. 

## Teoksia
* Anneli Hujala & Johanna Lammintakanen (kirjoittajat): *Paljon sote-palveluja tarvitsevat ihmiset keskiöön*. KAKS - Kunnallisalan kehittämissäätiö 2018.  (pdf).
* Sari Rissanen, Johanna Lammintakanen (kirjoittajat, toimittajat) & Anneli Hujala (kirjoittaja, + 12 muuta): *Sosiaali- ja terveysjohtaminen*. Sanoma Pro Oy 2017, 3., uudistettu painos.  (print),  (pdf+DRM).
* Johanna Lammintakanen: *Health care prioritisation : evolution of the concept, research and policy process*. Väitöskirja / Kuopion yliopisto 2005. .

## Lähteet

## Aiheesta muualla
*Johanna Lammintakanen. University of Eastern Finland (UEF), Department of Health and Social Management  (researchgate.net)
Hertek Antšimaa-Toka

**Hertek Antšimaa-Toka** (, 1. tammikuuta 1912 Baj-Taiga, Kiinan tasavalta – 4. marraskuuta 2008 Kyzyl, Tuva, Venäjä) oli tuvalainen ja myöhemmin neuvostoliittolainen poliitikko, joka toimi Tuvan kansantasavallan valtionpäämiehenä. Hän oli maailman ensimmäinen valtionpäämiehen virassa ollut nainen, joka on valittu virkaansa vaaleilla. Tämä kunnia on kuitenkin kyseenalaistettu, sillä maan itsenäisyyden tunnustivat vain Mongolia ja Neuvostoliitto. Toinen henkilö, joka kilpailee Antšimaa-Tokan kanssa ensimmäisen valitun naisjohtajan tittelistä on Islannin presidentti Vigdís Finnbogadóttir.

## Tausta ja yksityiselämä
Antšimaa syntyi vuonna 1912 köyhään talonpoikaisperheeseen Baj-Taigan kylässä, joka tuohon aikaan kuului Kiinan tasavaltaan. Antšimaan todellinen syntymäpäivä ei ole tiedossa, mutta sellaiseksi ilmoitetaan usein 1. tammikuuta, vaikka hänen tiedetään syntyneen talvella 1912.

Antšimaan isä ja vanhempi veli kuolivat tuhkarokkoon, kun Hertek oli vielä nuori. Huolimatta äitinsä lukutaidottomuudesta Hertek oppi lukemaan ja kirjoittamaan mongolian kieltä. Hän myös opetteli kirjoittamaan tuvan kieltä, kun sille luotiin kirjallinen muoto 1930-luvulla.

Vuonna 1940 Antšimaa meni naimisiin puolueen pääsihteerin Saltšak Tokan kanssa. Pari oli naimisissa vuoteen 1973 saakka, jolloin Saltšak kuoli. Tämän jälkeen Antšimaa jäi pois politiikasta ja eli hiljaista elämää aina kuolemaansa 4. marraskuuta 2008 saakka.

## Poliittinen ura
Antšimaa liittyi kommunistiseen puolueeseen vuonna 1930. Luku- ja kirjoitustaitoisena hän toimi kirjanpitäjänä. Puolueen paikallinen johtaja suositteli Antšimaalle Idän uurastajien kommunistista yliopistoa, jonne tämä lähti päivän mittaisen harkinnan jälkeen, vaikka ei ollut aikaisemmin jättänyt kyläänsä.

Palattuaan Tuvaan vuonna 1935 Antšimaa toimi propagandapäällikkönä. Hän keskittyi myös naisten aseman ja koulutustason parantamiseen kansantasavallassa.

Vuonna 1940 Antšimaa nousi Tuvan kansantasavallan pienen huralin presidiumin puheenjohtajaksi Ojun Polatin seuraajaksi. Hänen johdollaan Tuvan kansantasavalta asettui toisessa maailmansodassa liittoutuneiden puolelle avustamalla neuvostoliittolaisia joukkoja. Antšimaa toimi presidiumin puheenjohtajana aina vuoteen 1944 asti, jolloin Tuvasta tuli virallisesti osa Neuvostoliittoa. Tämän jälkeen hän toimi Tuvan autonomisen alueen toimeenpanevan komitean varapuheenjohtajana sekä myöhemmin ministerineuvoston varapuheenjohtajana. 

## Lähteet
Hypodaktylia

**Hypodaktylia** (kreikkaa) tarkoittaa synnynnäistä vajaasormisuutta tai vajaavarpaisuutta. Se ilmenee yhden tai useamman sormen tai varpaan puuttumisena kokonaan tai osittain. Hypodaktyliaan liittyy läheisesti kaksi muuta käsitettä. Ensimmäinen on **oligodaktylia** (kreikkaa), joka tarkoittaa vajaasormisuutta ja/tai vajaavarpaisuutta. Toinen käsite on **adaktylia** (kreikkaa; latinaksi adactylia), joka tarkoittaa sormipuutosta ja/tai varvaspuutosta. Hypodaktylian syynä on usein epänormaalin geenin periytyminen, joka aiheuttaa paikallisia kasvuhäiriöitä sikiössä.

Joidenkin itäafrikkalaisten heimojen keskuudessa esiintyy kaksivarpaisuudeksi kutsuttua hypodaktylian muotoa, jossa kummassakin jalassa on vain kaksi suurta varvasta. Kaksivarpaisuus on kuitenkin häviämässä eristettyjen heimoyhteisöjen perimän sekoittuessa aikaisempaa enemmän muuhun väestöön.

## Katso myös
* Polydaktylia

## Lähteet
Denisse Fajardo

**Denisse Fajardo** (s. 1. heinäkuuta 1964 Lima, Peru) on perulainen lentopalloilija ja olympiamitalisti. Hän osallistui olympialaisiin Moskovassa 1980, Los Angelesissa 1984 ja Soulissa 1988. Soulissa hän kuului Perun hopeaa voittaneeseen joukkueeseen.

Fajardo edusti maataan Pan-Amerikan kisoissa vuosina 1983, 1987 ja 1991. Vuosina 1983 ja 1991 hän kuului pronssia voittaneeseen joukkueeseen ja vuonna 1987 hopeaa voittaneeseen joukkueeseen.

## Lähteet

## Aiheesta muualla
*
Paula Tiessalo

**Paula Tiessalo** (s. 1970 Helsinki) on suomalainen tietokirjailija ja toimittaja.  

Tiessalo on terveys- ja hyvinvointiaiheisiin erikoistunut toimittaja. Hän on töissä Yle Uutisissa ja kirjoittaa myös Ylelle blogia (ks. esim. ). Hän on kirjoittanut yhdessä Aune Karhumäen kanssa tietokirjan *Parisuhdepäivitys*, joka avaa erilaisia suhdemuotoja, kuten monisuhde tai avoin suhde. Kirja on ensimmäinen suomalainen monisuhteisuutta käsittelevä teos. 

Tiessalo on koulutukseltaan valtiotieteiden maisteri ja seksuaalineuvoja. Tällä hetkellä hän opiskelee seksuaaliterapeutiksi. 

Tiessalo on naimisissa ja hänellä on kaksi lasta. Pariskunta elää avoimessa suhteessa. 

## Teokset

* *Parisuhdepäivitys – Uudet säädöt rakkaudelle*. Atena, 2020. 

## Lähteet

## Aiheesta muualla

* Paula Tiessalon kirjailijasivut (Atena)
Sator-neliö

**Sator-neliö** tai **Rotas-neliö** on kaksiulotteinen sananeliö, joka sisältää viisisanaisen latinankielisen palindromin. Varhaisin esimerkki neliöstä on peräisin Pompejin raunioista vuodelta 79, mutta neliöitä on löytynyt runsaasti myös keskiajalta. Jotkut tutkijat pitävät sen alkuperää esikristillisenä, kuten juutalaisena tai mithralaisena.

Neliössä esiintyvä palindromi toimii sekä pysty- että vaakasuoraan. Lisäksi neliössä esiintyvät kirjaimet voidaan järjestää sen keskellä esiintyvän N:n ympärille ristin muotoon siten, että niistä syntyy fraasi "PATER NOSTER" ja yli jää kaksi A:ta ja kaksi O:ta, jotka viittaavat väitetysti alfaan ja omegaan.

Neliössä esiintyvien sanat voidaan kääntää monella tapaa, mutta yleisin lienee "kylväjä Arepo pitelee pyöriä huolella". Yksittäiset sanat kääntyvät seuraavasti:

* Sator: kylväjä
* Arepo: *tuntematon (mahdolliosesti nimi)*
* Tenet: pitelee
* Opera: työ; huolenpito
* Rotas: pyörät

## Lähteet
Aune Karhumäki

**Aune Karhumäki** (s. 6. syyskuuta 1975) on kehopsykoterapeutti ja työnohjaaja. 

Karhumäki on valmistunut valtiotieteiden maisteriksi Helsingin yliopiston sosiaalitieteiden laitokselta.

## Teokset

* *Seksuaalisuus ja psykofyysinen psykoterapia*. Karhumäki, Aune. Teoksessa: Keho ja mieli: johdatus psykofyysiseen psykoterapiaan (2018). Lindfors, Bodil; Waldekranz, Cecilia & Ikonen, Jarmo (toim.). Duodecim.
* Hakulinen-Viitanen, Tuovi; Karhumäki, Aune; Oulasmaa, Minna; Törrönen, Hannele (2011): *Meille tulee vauvat* Opas monikkovauvojen odotukseen ja hoitoon. THL.
* Hyväluoma, Johanna ja Karhumäki, Aune: *Monikkoperheiden taloudellinen asema ja hyvinvointi*. Teoksessa: Perhepiirissä (2010). Ulla Hämäläinen ja Olli Kangas (toim.). Kelan tutkimusosaston julkaisuja.
* *Parisuhdepäivitys – Uudet säädöt rakkaudelle*. Atena, 2020.

## Lähteet
Oona Haapaniemi

**Oona Haapaniemi** on suomalainen käsikirjoittaja ja aktivisti. Hän on valmistunut Metropolia-ammattikorkeakoulun käsikirjoituslinjalta vuonna 2018.

Haapaniemi on käsikirjoittanut ''Putousta'' ja vuoden 2021 televisiosarjaa ''Häräntappoase'', joka perustuu Anna-Leena Härkösen vuonna 1984 julkaistuun samannimiseen kirjaan.

## Sosiaalinen media
Haapaniemi ja Juhana Karhula pitävät YouTube-kanavaa nimeltä *Huumorihuiskaus Oona & Juhana* sekä podcastia nimeltä *Huiscast*.

## Lähteet

## Aiheesta muualla
* 
*
Gu Hong

**Gu Hong** (, s. 6. marraskuuta 1988) on kiinalainen amatöörinyrkkeilijä.

BoxRecin mukaan Gu on kilpaillut vuodesta 2016 lähtien, joskin hän osallistui jo vuoden 2015 Aasian-mestaruuskilpailuissa 69 kg sarjaan. Gu voitti ensimmäisessä ottelussa, joka oli samalla välieräottelu, kazakstanilaisen Gaukhar Ermekbayn ja loppuottelussa uzbekistanilaisen Shakhnoza Nizamovan. Hän voitti kummatkin ottelut pistein 3–0. Astanan MM-kilpailuissa 2016 Gu aloitti suoraan ensimmäiseltä kierrokselta ilman karsintaottelua. Hän voitti kaksi ensimmäistä otteluaan pistein 3–0 voittaen ensin turkkilaisen Gülten Türkerin ja toisessa ottelussa azerbaidžanilaisen Maryam Jabrayilovan. Välieräottelussa hän voitti suomalaisen Elina Gustafssonin 2–0, mutta loppuottelussa kazakstanilainen Valentina Khalzova oli parempi pistein 2–1. Aasian-mestaruuskilpailuissa 2017 Gu kilpaili jälleen 69 kg sarjassa. Hän voitti puolivälierissä uzbekistanilaisen Gaukhar Mirzayevan. Välierissä Gu voitti vietnamilaisen Trần Thị Linhin 4–1. Loppuottelussa Gu voitti kazakstanilaisen Khalzovan 4–1 uusien Aasian-mestaruutensa.

New Delhin MM-kilpailuissa 2018 Gu otteli 69 kg sarjassa. Hän voitti ensimmäisessä ottelussaan Angela Carinin ja puolivälierissä argentiinalaisen Lucía Pérezin 5–0. Loppuotteluun hän eteni voittamalla välierissä saksalaisen Nadine Apetzin 4–1. Loppuottelussa Gu kohtasi taiwanilaisen Chen Nien-chinin, jolle Gu hävisi pistein 3–2. Bangkokin AM-kilpailuissa 2019 Gu kilpaili 69 kg sarjassa. Hän voitti karsintakierroksella eteläkorealaisen Kim Shinhyeongin. Puolivälierissä Gu voitti pohjoiskorealaisen Kim Jin Sonin 4–1 ja välierissä uzbekistanilaisen Shakhnoza Yunusovan samoin pistein. Loppuottelussa Gu voitti taiwanilaisen Chen Nien-chinin 3–2. Vuonna 2020 Gu varmisti paikan Tokion olympialaisten 69 kg sarjaan voitettuaan Aasian karsintaturnauksen. 

Huhtikuuhun 2021 mennessä Gu on otellut amatööriurallaan 15 ottelua, joista on voittanut 13.

## Lähteet
Phạm Minh Chính

**Phạm Minh Chính** (s. 10. joulukuuta 1958) on vietnamilainen poliitikko, joka valittiin maansa pääministeriksi huhtikuussa 2021. Hän on koulutukseltaan kauppatieteiden kandidaatti, ja kuulunut puolueen keskuskomiteaan vuodesta 2006.

## Lähteet

## Aiheesta muualla
Roosa Lehtoranta

**Roosa Lehtoranta** (s. 1997) on suomalainen koripalloilija. 

Hän pelaa takamiehenä ja on pituudeltaan 176-senttimetrinen. Hän on pelannut Suomen naisten maajoukkueessa 18 maaottelua. Hän on edustanut Suomen Korisliigassa kasvattajaseuraansa Peli-Karhuja ja välillä kaksi kautta Tapiolan Honkaa. Kauden 2019–2020 hän pelasi Belgiassa Antwerp Giantsin joukkueessa. Lokakuussa 2023 hän siirtyi Saksan Bundesliigassa pelaavaan Eigner Angels Nördlingeniin.

Lehtoranta on pelannut Naisten Korisliigassa kaudesta 2013–2014 alkaen. Hän on edustanut Peli-Karhuja kausina 2013–2017 ja uudelleen kaudesta 2020–2021 alkaen. Kaudet 2017–2019 hän edusti Tapiolan Honkaa. Hänen paras ottelukohtainen pistekeskiarvonsa koko kauden ajalta on 13,2 kaudelta 2015–2016 ja runkosarjan osalta 13,8 kaudelta 2016–2017. Paras levypallokeskiarvo on 4,1 kaudelta 2018–2019 niin runkosarjan kuin koko kaudenkin osalta. Lehtoranta saavutti SM-hopeaa avauskaudellaan 2013–2014. Hänet palkittiin Korisliigan parhaana kuudentena pelaajana kaudella 2014–2015 ja kehittyneimpänä pelaajana kaudella 2015–2016. Hän oli paras korintekijä 19-vuotiaiden tyttöjen SM-sarjassa kaudella 2015-2016. Kaudella 2020–2021 hän voitti ensimmäisen Suomen-mestaruutensa, ja myös kaksi seuraavaa kautta päättyivät mestaruuteen. Samaan jaksoon mahtui kaksi Suomen cupin voittoa.

Lehtoranta pelasi kaudella 2019–2020 Belgian pääsarjassa Antwerp Giantsin joukkueessa 19 ottelua.

Roosa Lehtorannan siskot Laura ja Linda-Lotta sekä veljet Juho, Joonas ja Janne ovat myös koripalloilijoita. Heidän isänsä Matti Lehtoranta voitti aikoinaan koripallon Suomen-mestaruuden.

## Lähteet
Mari Törőcsik

**Mari Törőcsik** (23. marraskuuta 1935 Pély – 16. huhtikuuta 2021 Szombathely) oli unkarilainen teatteri- ja elokuvanäyttelijä. Hän esiintyi yli 170 elokuvassa vuosina 1956–2020. Hän voitti parhaan naispääosan palkinnon vuoden 1976 Cannesin elokuvajuhlilla elokuvasta *Missä olette, rouva Dery?*

## Lähteet

## Aiheesta muualla
*
Maria Jokinen

**Maria Jokinen** (o.s. **Koskinen**, s. 1988) on suomalainen koripalloilija. Hän pelaa takamiehenä ja on pituudeltaan 165-senttimetrinen. Hän on edustanut Korisliigassa Peli-Karhuja ja Kouvottaria sekä aiemmin I-divisioonassa Espoo Basket Teamia ja Kataja Basketia. Hänen kasvattajaseuransa on Espoon Akilles.

Jokinen on pelannut Naisten Korisliigassa Peli-Karhujen joukkueessa kaudella 2017–2018 ja uudelleen kaudella 2020–2021 alkaen. Välillä hän edusti kaksi kautta Kouvottaria. Peliaikaa hän on saanut parhaimmillaan kauden mittaan yli 22 minuuttia ottelua kohden. Kauden 2019–2020 runkosarjassa hän teki pistekeskiarvokseen 6,1 pistettä ja levypallolukemikseen 2,4 levypalloa ottelua kohden ja oli lähes samoissa pistelukemissa edeltäneellä ja seuraavalla kaudella. Jokinen voitti Suomen-mestaruuden Peli-Karhujen joukkueessa vuosina 2018 ja 2021.

## Lähteet
Elina Fonsén

**Elina Fonsén** (s. 1966) on suomalainen kasvatustieteilijä ja Jyväskylän yliopiston koulutusjohtamisen apulaisprofessori. Aiemmin hän työskenteli Helsingin yliopistossa kasvatustieteellisessä tiedekunnassa varhaiskasvatuksen yliopistonlehtorina ja osaston varajohtajana. Hän toimi myös Kasvatus- ja opetusalan johtamisen tutkimus- ja koulutusryhmä KAJO:ssa ja on varhaiskasvatuksen johtamisen dosentti Itä-Suomen yliopistossa. Hänellä on pitkä kokemus taustalla varhaiskasvatuksen opettajan työstä sekä projektityöstä varhaiskasvatuksen laadun ja johtajuuden kehittämishankkeissa Tampereen yliopistossa. Fonsén on Suomen Varhaiskasvatus ry:n hallituksen varajäsen.

## Lähteet
Davina Michelle

**Michelle Davina Hoogendoorn** (s. 12. marraskuuta 1995 Rotterdam, Alankomaat), tunnettu paremmin taiteilijanimellään **Davina Michelle**, on hollantilainen laulaja ja tubettaja. Hän asuu Capelle aan den IJsselissa. Hänen cover-versionsa kappaleesta "Duurt Te Lang" saavutti 1. sijan *[[Dutch Top 40]]*, *Mega Top 50* ja *[[Single Top 100|Dutch Single Top 100]]* -listoilla.

## Ura
Vuonna 2016 Hoogendoorn osallistui *Idols*-kilpailun viidennelle tuotantokaudelle. Koe-esiintymisessään hän esitti Jessie J:n kappaleen "Nobody's Perfect". Kilpailussa hän eteni teatteriviikonloppu-vaiheeseen ja duetto-vaiheeseen, minkä jälkeen hän karsiutui kilpailusta.

### YouTube
Helmikuussa 2017 Hoogendoorn perusti oman YouTube-kanavansa, joka kantaa nimenään hänen taiteilijanimeään *Davina Michelle*. Kanavalleen hän lataa joka viikko cover-versioita suosituista englanninkielisistä kappaleista. 21. elokuuta 2017 hän julkaisi cover-version Pinkin kappaleesta "What About Us". Saman vuoden lokakuussa *Glamour* julkaisi videon, jossa Pink kävi läpi cover-versioita hänen kappaleistaan. Videolla Pink reagoi myös Hoogendoornin versioon ja sanoi: "That's better than I will ever sound." () *Glamourin* videon julkaisemisen jälkeen Hoogendoornin cover-versio sai runsaasti julkisuutta. Hoogendornia pyydettiin myös esiintymään useissa tv-ohjelmissa, kuten *RTL Late Night* ja *De Wereld Draait Door* -ohjelmissa sekä useissa tapahtumapaikoissa Yhdysvalloissa. Huhtikuuhun 2021 mennessä Hoogendoornin cover-versiolla kappaleesta "What About Us" on lähes 19 miljoonaa katsojakertaa ja hänen kanavallaan on 1,3 miljoonaa tilaajaa.

Hoogendoorn on toiminut myös avajaisnumerona Pinkin *Beautiful Trauma World Tour* -kiertueella, joka järjestettiin vuonna 2019 Haagissa.

Joulukuussa 2017 Hoogendoorn julkaisi singlen nimeltä "Ga" yhteistyössä Eftelingin ja Sterren (Lilo van den Bosch) kanssa. Se toimi virallisena ääniraitana Eftelingin laatimalle musikaalille nimeltä *Sprookjessprokkelaar*.

Hoogendoorn esiintyi yhdessä Thekla Reutenin kanssa vuoden 2021 Eurovision laulukilpailussa 1. semifinaalin väliaikanumerossa.

### Beste Zangers ja ensimmäinen single
Vuonna 2018 Hoogendoorn osallistui alankomaalaisen tv-kanavan AVROTROSin lähettämän Beste Zangers-sarjan 11. tuotantokaudelle. Viidennessä jaksossa hän esitti cover-version Glen Farian kappaleesta "Duurt Te Lang". Kaksi päivää lähetyksen jälkeen cover-versio saavutti ensimmäisen sijan iTunesin ladatuimpien kappaleiden listalla. Myöhemmin vuonna 2018 cover-versio saavutti ensimmäisen sijan *Dutch Top 40*, *Mega Top 50* ja *Dutch Single Top 100* -listoilla. Marraskuussa 2018 cover-versio myi kultaa.

## Diskografia
### Singles

## Lähteet
Lantaaninitraatti

**Lantaaninitraatti** (La(NO3)3) on lantaani- ja nitraatti-ionien muodostama epäorgaaninen ioniyhdiste. Yhdistettä voidaan käyttää muiden lantaaniyhdisteiden valmistukseen, katalyyttinä ja analyyttisen kemian reagenssina.

## Ominaisuudet, valmistus ja käyttö
Huoneenlämpötilassa lantaaninitraatti on valkoista tai väritöntä kiteistä ainetta. Kidevedettömän yhdisteen lisäksi tunnetaan myös kidevedellinen heksahydraatti (La(NO3)3·6H2O), jonka alkeiskoppi on trikliininen. Lantaaninitraatti liukenee hyvin veteen ja myös etanoliin ja asetoniin. Voimakkaasti kuumennettaessa se hajoaa lantaanioksidiksi. Yhdiste muodostaa kaksoissuoloja maa-alkalimetalli- ja ammoniumnitraattien kanssa.

Lantaaninitraattia valmistetaan neutraloimalla lantaanioksidia, -hydroksidia tai -karbonaattia typpihapolla.
:La2O3 + 6 HNO3 → 2 La(NO3)3 + 3 H2O
:La(OH)3 + 3 HNO3 → La(NO3)3 + 3 H2O
:La2(CO3)3 + 6 HNO3 → 2 La(NO3)3 + 3 H2O + 3 CO2

Lantaaninitraattia käytetään muiden lantaaniyhdisteiden valmistuksessa ja analyyttisen kemian standardien tekemiseen. Sitä voidaan käyttää katalyyttinä useissa orgaanisen kemian reaktioissa.

## Lähteet
Sara Vanninen

**Sara Vanninen** (s. 1989 Savonlinna) on suomalainen bloggaaja ja somevaikuttaja. Vanninen aloitti *Sara Tickle* -bloginsa (ent. *Tickle Your Fancy*) vuonna 2009. Vanninen on yksi Suomen parhaiten ansaitsevista bloggaajista, joka vuonna 2019 kertoi ansiotuloikseen noin 250&nbsp;000 euroa. 

Kesällä 2020 hän osallistui Selviytyjät Suomi -ohjelman kuvauksiin, jotka koronarajoitusten takia tehtiin Haaparannan saaristossa. Ohjelmaan osallistui 16 julkisuudesta tunnettua henkilöä. Ohjelma esitettiin televisiossa keväällä 2021.

Vanninen avioitui Jussi Kukkosen kanssa heinäkuussa 2021 ja he saivat pojan joulukuussa 2021.

## Lähteet

## Aiheesta muualla
* 
* Sara Tickle -sivut
*
Emily Ivanoff Brown

**Emily Ticasuk Ivanoff Brown** (1904–1982) oli yhdysvaltalainen inuitti-kirjailija ja opettaja.

## Elämäkerta
Emily Ivanoff Brown syntyi vuonna 1904 Unalakleetissa Yhdysvaltojen Alaskan osavaltiossa. Hän varttui lähellä sijaitsevassa Shaktoolikissa. Teini-iän keskivaiheilla Brown lähti Intiaaniasianviraston (Bureau of Indian Affairs, BIA) ylläpitämään kouluun Oregonissa, josta hän valmistui opettajaksi. Oleskeltuaan yhdeksän vuotta muualla hän palasi kotiseudulleen, jossa hän alkoi toimia opettajana Kotzebuessa. Jonkin aikaa opettaja työskenneltyään hän vaihtoi alaa sairaanhoitajaksi ja lähti jälleen opiskelemaan Luoteis-Yhdysvaltoihin. Opiskeluaikana hän avioitui Robert Brownin kaanssa. Pari sai kolme lasta.

Brown ja hänen miehensä olivat palanneet Alaskaan, kun aviomies kuoli. Brown tarvitsi töitä elättääkseen perheensä ja hän alkoi jälleen työskennellä opettaja. Hän alkoi myös ottaa kursseja Alaskan yliopiston kesäyliopistosta Fairbanksissä ja suoritti alemman korkeakoulututkinnon vuonna 1964.

30 vuotta jatkuneen opettajanuransa jälkeen Brown jäi eläkkeelle tältä alalta ja alkoi opiskella yliopistossa. Hän suoritti ylemmän korkeakoulututkinnon vuonna 1974, sekä toisen alemman tutkinnon inupiatunin kielestä vuonna 1980. Näihin aikoihin Brown alkoi kirjoittaa myös teoksia, kuten omaelämäkerrallisen *Roots of Ticasuk* ja hänen kuolemansa jälkeen julkaistun *Tales of Ticasuk: Eskimo Legends and Stories*. Brown oli mukana perustamssa järjestöä Alaska Heritage Writers Association ja hänet tunnettiin kaksikielisen opetuksen kannattajana. Hän auttoi myös luomaan inupiatuninkielisen opetussuunnitelman. Brown kuoli keväällä 1982. Peruskoulu Ticasuk Brown Elementary School Alaskan Fairbanksissä nimettiin Brownin mukaan.

## Teoksia
*The Roots of Ticasuk: An Eskimo Woman’s Family Story, 1981
*Tales of Ticasuk: Eskimo Legends and Stories, 1987

## Lähteet
Ronny Jordan

**Robert Laurence Albert Simpson**, joka tunnetaan ammattimaisesti nimellä **Ronny Jordan** (29. marraskuuta 1962 – 13. tammikuuta 2014), oli brittiläinen kitaristi ja osa 1900-luvun lopun acid jazz -liikettä. Jordan kuvaili musiikkiaan "kaupunkijazziksi", sekoitukseksi jazzista, hiphopista ja R&B:stä.

Jordan kuoli 13. tammikuuta 2014.

## Diskografia
* *[[The Antidote (Ronny Jordan album)|The Antidote]]* (Island, 1992)
* *The Quiet Revolution* (Island, 1993)
* *Bad Brothers* (Island, 1994)
* *Light to Dark* (Island, 1996)
* *A Brighter Day* (Blue Note, 1999)
* *Off the Record* (Capitol, 2001)
* *At Last* (N-Coded, 2003)
* *After 8* (N-Coded, 2004)
* *The Rough and the Smooth* (2009)

## Lähteet
Claire Ouedraogo

**Claire Ouedraogo** on burkinalainen nunna. Hän on tunnettu naisten sukuelinten silpomisen vastustaja sekä feministi. Hän on kotimaansa naisten kehitysyhdistyksen puheenjohtaja ja rauhanlähettiläs. Hänelle myönnettiin International Women of Courage - palkinto maaliskuussa 2020.

Ouedraogo syntyi hartaan kristityn perheen tyttäreksi ja tunsi jo varhain vetoa hengelliseen elämään. Hän päätti ryhtyä nunnaksi 2006 ja hän sai vihkimyksensä 2013. Paitsi, että Ouedraogo on näkyvä henkilö kun on kampanjoitu naisten sukuelinten silpomista vastaan, hän on kampanjoinut myös naisten yrittäjyyttä mikrolainojen turvin. Hän työskentelee Burkina Fason turvallisuusongelmista välittämättä  Bamin provinssissa, missä on terrorismia.

## Viitteet
Anna Polina

**Anna Polina** (, s. 11. syyskuuta 1989 Leningrad, Neuvostoliitto) on venäläis-ranskalainen malli ja pornonäyttelijä.

Polina muutti Ranskaan vuonna 1999. Hänen uransa aikuisviihteessä alkoi vuonna 2010. Hän on esiintynyt myös dokumenttielokuvissa ja nyttemmin myös valtavirran elokuvissa. Helmikuussa 2022 uutisoitiin, että Polina alkaa myös ohjata elokuvia. 

## Palkinnot
*XBIZ Awards 2012: palkinto kategoriasta *Vuoden ulkomainen naisesiintyjä*
*AVN Awards 2014: palkinto kategoriasta *Paras ulkomaisella tuotannolla kuvattu seksikohtaus* (elokuvasta The Ingenuous)

## Viitteet

## Aiheesta muualla
* blog.erotic-lounge.com/venus-award-2011-die-gewinnerinnen/
Jekaterina Lermontova

**Jekaterina Vladimirovna Lermontova** (; 11. helmikuuta 1889 Pietari – 9. tammikuuta 1942 Leningrad) oli venäläinen paleontologi. Hän erikoistui kambrikauteen. 
## Viitteet
Elina Oravakangas

**Elina Oravakangas** (s. 1998) on suomalainen koripalloilija. Hän pelaa laitahyökkääjänä ja on pituudeltaan 177-senttimetrinen. Hän on pelannut Suomen alle 16- ja alle 18-vuotiaiden maajoukkueissa yhteensä 23 maaottelua. Hän on edustanut Suomen Korisliigassa Peli-Karhuja ja pelannut yhden kauden Yhdysvaltain collegesarjoissa. Hänen kasvattajaseuransa on helsinkiläinen Wartti Basket.

Oravakangas pelasi Naisten Korisliigassa ensimmäisen kerran kaudella 2017–2018. Hän pelasi tuolloin Peli-Karhujen SM-kultaa voittaneessa joukkueessa 26 runkosarjaottelua ja 11 pudotuspeliä. Runkosarjassa hän pelasi ottelua kohden yli 19,5 minuuttia, ja pudotuspeleissä peliaikaa kertyi vajaat 7,5 minuuttia per ottelu. Kauden 2018–2019 hän pelasi Yhdysvaltain collegesarjoissa Cowley Tigersin joukkueessa. Vuonna 2019 Oravakangas palasi Peli-Karhuihin. Koronaviruspandemian vuoksi kesken jääneellä kaudella 2019–2020 hän pelasi runkosarjassa keskimäärin yli 20 minuuttia ja kaudella 2020–2021 yli 19 minuuttia ottelua kohden. Jälkimmäisellä kaudella hän teki runkosarjassa 6,0 pistettä per ottelu ja voitti Suomen-mestaruuden.

Oravakangas voitti 19-vuotiaiden tyttöjen Suomen-mestaruuden Helmi Capitalsin joukkueessa kaudella 2015–2016 ja Helmi Basketin joukkueessa kaudella 2016–2017.

## Lähteet
Liisi Jokiranta

**Liisi Marjatta Jokiranta** (s. 25. helmikuuta 1940 Pori) on eläkkeellä oleva suomalainen teologi, lehtori ja kirjailija. Jokiranta on kotoisin Satakunnasta, mutta vietti lapsuutensa ja nuoruutensa Nokialla. Hän kirjoitti ylioppilaaksi Nokian yhteiskoulusta vuonna 1958. Aloitettuaan teologian opinnot hän toimi teologiharjoittelijana ensin Ylämaalla ja sitten Pertunmaalla.

Opiskeluaikoinaan hän oli mukana perustamassa Suomen Evankelisluterilaista Ylioppilas- ja Teinilähetystä, joka nyttemmin tunnetaan Suomen Evankelisluterilaisena Opiskelija- ja Koululaislähetyksenä (OPKO). Jokiranta valmistui teologiksi vuonna 1965. Teologian ohella hän opiskeli myös opettajaksi. Ensimmäinen toimi oli nuoremman lehtorin virka Helsingissä, Maunulan yhteiskoulussa. Tammikuussa 1970 hän aloitti Ylioppilaslähetyksen osa-aikaisena opiskelijatyöntekijänä. Tämän jälkeen hän sai paikan päätoimisena tuntiopettajana Hakunilan yhteiskoulussa. Hakunilassa hän toimi kaikkiaan viisi vuotta.

Vuonna 1976 Jokiranta kutsuttiin Suomen Raamattuopiston (SRO) opettajaksi Kauniaisiin, jossa toimessa hän viihtyi kaikkiaan 16 vuotta, viisi viimeistä opiston rehtorina. Rehtoriaikana SRO sai kansanopiston oikeudet. Yhden välivuoden jälkeen vuonna 1993 Jokiranta siirtyi Suomen Evankelisluterilaisen Kansanlähetyksen (SEKL) palvelukseen. Vuonna 1995 hänet ja Jarmo Sormunen nimitettiin päätoimisiksi raamatunopettajiksi ja vapaaehtoisten vastuunkantajien kouluttajiksi. Jokiranta jäi eläkkeelle SEKL:n palveluksesta vuonna 2005.

Jokiranta on naimisissa teologi Pekka Jokirannan kanssa ja heillä on kaksi lasta.

## Kirjallinen tuotanto
* Jumalan suuri suunnitelma 2015
* Vastustuksesta huolimatta 2009
* Vapauteen 2006
* Sudet tulevat 2003
* Maailman kuuluisin saarna 2000
* Kun sydän itkee 1998
* Aihetta iloon 1996

## Lähteet
Ulkomainen agentti

**Ulkomainen agentti** on henkilö tai muu taho, joka toimii asemamaassaan toisen maan asiamiehenä eli agenttina.

## Lainsäädännössä
Useat valtiot ovat säätäneet tai suunnitelleet lakeja, jotka määräävät ulkomaisiksi agenteiksi tai toimijoiksi määriteltyjä tahoja, kuten ulkomailta rahoitettuja kansalaisjärjestöjä, rekisteröitymään ja ilmoittamaan toimistaan. Joskus niiden rahoitusmahdollisuuksia rajoitetaan. Rekisteröitymispakkoa on perusteltu läpinäkyvyydellä ja kansallisella turvallisuudella.

### Säädetyt tai hyväksytyt lait
Foreign Agents Registration Act on Yhdysvalloissa vuonna 1938 säädetty laki, joka valvoo ulkomaalaisten poliittista toimintaa Yhdysvalloissa. Tällaisten toimijoiden on rekisteröidyttävä Yhdysvaltain oikeusministeriössä ulkomaisiksi agenteiksi.

Venäjän agenttilait ovat Venäjällä syksyllä 2012 voimaan tulleita lakeja, jotka määräävät ulkomaista rahoitusta saavat ja poliittiseen toimintaan osallistuvat kansalaisjärjestöt rekisteröitymään järjestöinä, jotka suorittavat ulkomaisen agentin tehtäviä ja ilmoittamaan tämän kaikissa julkisissa asiakirjoissa.

Israelissa hyväkstyttiin vuonna 2016 laki, joka määrää vähintään puolet rahoituksestaan jonkin ulkomaan hallinnolta saavat kansalaisjärjestöt raportoimaan rahoituksestaan.

Australiassa vuonna 2018 säädetty laki *[[Foreign Influence Transparency Scheme Bill]]* määrää ulkomaiden hyväksi toimivia henkilöitä rekisteröitymään ja raportoimaan toimistaan.

Georgian parlamentti hyväksyi toukokuussa 2024 lain, joka määrää osan Georgian ulkopuolelta rahoituksestaan saavat kansalaisjärjestöt ja tiedotusvälineet rekisteröitymään ulkomaisten etujen ajajiksi.

Isossa-Britanniassa tulee vuonna 2025 voimaan laki, joka määrää poliittista vaikuttamistyötä ulkomaiden puolesta tekevät toimijat rekisteröitymään vankeusrangaistuksen uhalla.

### Suunnitellut lait
Kanadassa ja Euroopan unionissa on 2020-luvulla suunniteltu lakeja, jotka Yhdysvaltain ja Australian agenttilakien mallin mukaan määräisivät ulkomaiset agentit rekisteröitymään ja paljastamaan ulkomaisen rahoituksensa. Euroopan unionin suunniteltu ”direktiivi kolmansien maiden puolesta toteutettavan edunvalvonnan läpinäkyvyydestä” on suunnattu ulkomaisten hallitusten, kuten Venäjän, vaikutusyrityksiä vastaan. Siinä läpinäkyvyyttä lisättäisiin määräämällä EU:n ulkopuolisista maista rahoitusta saavat järjestöt rekisteröitymään ja luovuttamaan pyydettäessä tarkan kirjanpidon toimistaan.

Serbian oikeusministeriö julkaisi keväällä 2024 luonnoksen laista, joka määrittelee politiikkaan osallistuvat, yleiseen mielipiteeseen vaikuttavat ja Serbian koskemattomuuden vastaiset, ulkomailta rahoitetut järjestöt ulkomaisiksi agenteiksi, ja määrää ne ilmoittamaan rahoituksestaan.

Unkarissa on vuonna 2025 tehty lakialoite, jossa edellytetään ulkomaista rahoitusta saavilta, Unkarin julkiseen elämään vaikuttavilta järjestöiltä luvan hankkimista ulkomaiseen rahoitukseen, ja poistetaan niiltä oikeus saada lahjoituksia Unkarin verojärjestelmän kautta.

## Lähteet
Copa Colsanitas

**Copa Colsanitas** on naisten WTA-tenniskiertueeseen kuuluva turnaus, joka pelataan Bogotássa, Kolumbiassa. Se on kuulunut WTA-kiertueeseen vuodesta 1998 lähtien. Vuosina 1993–1997 turnaus kuului ITF-kiertueeseen.

## Turnausvoittajat

### Kaksinpeli

### Nelinpeli

## Lähteet

## Aiheesta muualla

* Turnauksen kotisivut
* Turnaus WTA:n sivuilla
Kämppikset

**Kämppikset** voi tarkoittaa seuraavia asioita:

* *[[Kämppikset (nettisarja)|Kämppikset]]*, Iltalehden verkkosivuilla vuonna 2014 julkaistu nettisarja
* *[[Kämppikset (televisiosarja)|Kämppikset]]*, C More -suoratoistopalvelussa vuonna 2022 julkaistava televisiosarja
Kämppikset (televisiosarja)

**Kämppikset** on C More -suoratoistopalvelussa julkaistava suomalainen draamakomediasarja. Sarja kertoo kahden sukupolven asuttamasta kommuunista. Vanhassa kartanossa asuvat yhdessä seitsemänkymppiset ja teini-ikäiset asukkaat. Sarjan ovat käsikirjoittaneet Kaisa Kuikkaniemi ja Marika Kuortti, Kuortti on myös ohjannut sarjan. Pääosissa näyttelevät muun muassa Pertti Sveholm, Kiti Kokkonen, Thelma Siberg, Marja Packalén, Eeva Litmanen ja Jukka-Pekka Palo.

Sarjan ensimmäinen tuotantokausi julkaistiin C Moressa tammi-maaliskuussa 2022. MTV tiedotti helmikuussa 2022 sarjan saavan toisen kauden.

Sarjan ensimmäisen tuotantokauden kuvaukset alkoivat maaliskuussa 2021 ja ne jatkuivat saman vuoden kesäkuuhun saakka. Sarjan keskeisenä tapahtumapaikkana on Helsingin Talosaaressa Husön ratsastuskeskuksen alueella sijaitseva Husön kartano.

## Juoni

Sarjan alussa vietetään Raimon Marjo-vaimon 70-vuotissyntymäpäiviä Dallas-sarjan hengessä, mutta kesken juhlien Marjo menehtyy sairaskohtaukseen. Raimon Sanna-tytär yrittää saada hänet muuttamaan pois kotikartanostaan ja myymään talon, koska Sannan mielestä hänen isänsä ei pysty yksin huolehtimaan isosta talosta. Estääkseen talokaupat Raimo keksii hätävalheen, että joukko hänen nuoruudenystäviään ja lapsenlapsensa Amanda ovat muuttamassa hänen kämppäkavereikseen. Lopulta hätävalheesta tuleekin totta.

## Rooleissa

## Jaksot
### Ensimmäinen tuotantokausi

## Lähteet
Martha Darley Mutrie

**Martha Darley Mutrie** (26. elokuuta 1824  Ardwick - 30. joulukuuta 1885 Brighton) oli englantilainen taidemaalari. Hän opiskeli Manchester School of Designissä. Hänen maalauksensa esittävät yleensä hedelmä- ja kukka-asetelmia. 

Darley Mutrien opettajana oli George Wallis vuosina 1844- 1846. Hän opiskeli myös Wallisin yksityisoppilaana. Hänen töitään oli esillä Royal Academy of Artsissa ja kriitikko John Ruskin suhtautui niihin suopeasti. Nykyään hänen töitään on Victoria and Albert Museumin kokoelmissa.  

## Lähteet